הסדנא להכשרת רקדנים הוקמה מתוך רצון לטפח רקדנים להיות מקצועיים בתחום המחול ולהוות עתודה ללהקת המחול ורטיגו. תלמידי מחול רבים חסרים את ההכשרה להתפתח לרקדנים מקצועיים בסיום לימודיהם, מתוך הכרה בחוליה החסרה בשלב זה הוקמה הסדנא כבית לכל אותם רקדנים הנמצאים בשלב המעבר מתלמיד לרקדן.
שפת התנועה של ורטיגו מורכבת ממגוון רחב של שיטות תנועה כמו ריליס, בלט קלסי וקונטקט אימפרוביזציה. בסדנא אנחנו מנסים לשמר את דרך עבודתה של ורטיגו ולחשוף את התלמידים לאותו מגוון תנועתי תוך הקפדה על יחס אישי ורף מקצועי גבוה.
הסדנא להכשרת רקדנים הוקמה בינואר 2002 לצד להקת המחול ורטיגו.
בוגרי הסדנה הם רקדנים עם יכולות נרחבות המסוגלים לצאת לדרכם המקצועית לאחר שרכשו כלים מגוונים בתחום המחול העכשווי. השאיפה העיקרית היא לראות את הבוגרים שלנו משתלבים בלהקת ורטיגו ובלהקות מחול מקצועיות דומות. בנוסף יוכלו גם להשתלב בתחום הפרינג', להמשיך בלימודים בארץ ובחו"ל, ולפתח את דרכם בתחומים כמו קונטקט אימפרוביזציה, הוראה ושילוב המחול באופן יצירתי בחיים המקצועיים והקהילתיים.
תלמידי הסדנא מופיעים 4 פעמים בשנה במסגרת תכנית 'בציר' בעיר ובכפר ו-3 פעמים בשנה במסגרת ערב סטודיו, כמו כן משתתפים בפרויקטים מיוחדים ושונים.